Temeljem čl. 31. st. 2. Zakona o poljoprivrednom zemljištu („Narodne novine“ br. 20/18, 115/18, 98/19, 57/22 i 136/25) i čl. 38. Statuta Općine Fažana-Fasana (Službene novine Istarske županije broj 25/22), Općinsko vijeće Općine Fažana-Fasana na 16. sjednici održanoj dana 22. listopada 2026., donosi

ODLUKU
o osnivanju i imenovanju Povjerenstva za zakup i prodaju poljoprivrednog zemljišta
u vlasništvu Republike Hrvatske na području Općine Fažana-Fasana

Članak 1.

Ovom odlukom se osniva i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske za područje Općine Fažana-Fasana. Povjerenstvo čini sedam članova, i to po jedan predstavnik pravne, geodetske i agronomske struke, dva predstavnika općinskog vijeća Općine Fažana-Fasana, jedan predstavnik upravnog tijela jedinice područne (regionalne) samouprave odnosno u čijem djelokrugu su poslovi poljoprivrede na čijem se području zemljište nalazi te jedan predstavnik Ministarstva poljoprivrede Republike Hrvatske.

Članak 2.

U Povjerenstvo za zakup i prodaju poljoprivrednog zemljišta u vlasništvu Republike Hrvatske na području Općine Fažana-Fasana (u daljnjem tekstu: Povjerenstvo) imenuju se:
1. Zoran Lukež (predstavnik pravne struke)
1. Mirsad Kugić (predstavnik geodetske struke)
1. Serđo Bile (predstavnik agronomske struke)
1. Željko Lanča (predstavnik upravnog tijela jedinice područne samouprave)
1. Zrinka Krpan, zamjenica Marina Kocijančić (predstavnik Ministarstva poljoprivrede)
1. Robert Flegar (predstavnik općinskog vijeća)
1. Divna Mužić (predstavnik općinskog vijeća)

Članak 3.

Mandat članova Povjerenstva imenovanih iz reda članova općinskog vijeća traje do isteka tekućeg mandata općinskog vijeća Općine Fažana-Fasana.

Mandat ostalih članova Povjerenstva traje do opoziva.

Članak 4.

Povjerenstvo predlaže općinskom vijeću Općine Fažana-Fasana odluku o izboru najpovoljnije ponude za zakup i prodaju poljoprivrednog zemljišta u vlasništvu Republike Hrvatske.

Članak 5.

Stručne poslove za potrebe Povjerenstva vezane uz provedbu postupaka javnog natječaja za zakup i prodaju poljoprivrednog zemljišta u vlasništvu RH, kao i sve ostale tehničko-administrativne poslove, obavlja Jedinstveni upravni odjel Općine Fažana-Fasana.


Članak 6.

Članovi Povjerenstva imaju pravo na naknadu za obavljanje poslova u visini od 60,00 EUR (šezdeset eura) za nazočnost na svakoj sjednici Povjerenstva.

Članak 7.

Ova odluka stupa na snagu osmog dana nakon dana objave u „Službenim novinama Istarske županije“. 

OPĆINSKO VIJEĆE
OPĆINE FAŽANA-FASANA
Predsjednik
Timotej Pejin


	
	

	
	

	
	





